CELEX: 62015TN0120
Language: fi
Date: 2015-03-06 00:00:00
Title: Asia T-120/15: Kanne 6.3.2015 – Proforec v. komissio

27.4.2015   
            
            
               FI
            
            
               Euroopan unionin virallinen lehti
            
            
               C 138/66
            
         Kanne 6.3.2015 – Proforec v. komissio
   (Asia T-120/15)
   (2015/C 138/85)
   Oikeudenkäyntikieli: italia
   
      Asianosaiset
   
   
      Kantaja: Proforec Srl (Recco, Italia) (edustajat: asianajajat G. Durazzo, M. Mencoboni ja G. Pescatore)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 13.1.2015 annetun Euroopan komission asetuksen (EY) N:o 2015/39 tässä kanteessa kattavasti esitettyjen syiden perusteella
            
         
               —
            
            
               toteuttamaan kumoamisen johdosta kaikki toimet ja toimenpiteet, jotka ovat tarpeen suojatun maantieteellisen merkinnän ”Focaccia di Recco col formaggio” poistamiseksi suojattujen alkuperänimitysten ja suojattujen maantieteellisten merkintöjen rekisteristä
            
         
               —
            
            
               velvoittamaan komission korvaamaan kaikki oikeudenkäyntikulut tai – mikäli kanne olisi vastoin odotuksia hylättävä – päättämään, että kukin asianosainen vastaa omista oikeudenkäyntikuluistaan
            
         
      Oikeudelliset perusteet ja pääasialliset perustelut
   
   Kantaja katsoo, että riidanalainen täytäntöönpanoasetus estää tosiasiassa sitä jatkamasta tuotteensa kaupan pitämistä, vaikka se oli sellaisten tavaramerkkien haltija, jotka oli rekisteröity jo ennen suojahakemuksen jättämistä komissiolle, ja vaikka se on kiistattomasti pitänyt vuodesta 2006 lähtien – eli yli viiden vuoden ajan – tuotettaan laillisesti kaupan Euroopan unionissa.
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste: Maataloustuotteiden ja elintarvikkeiden laatujärjestelmistä 21.11.2012 annetun Euroopan parlamentin ja neuvoston asetuksen (EY) N:o 1151/2012 (EUVL L 343, s. 1) 15 artiklan rikkominen
               
                           —
                        
                        
                           Riidanalaisen asetuksen voimaantulon yhteydessä ei ollut säädetty minkäänlaisesta siirtymäkaudesta olemassa olevien varastoiden ja pakkausten hävittämistä varten
                        
                     
         
               2)
            
            
               Toinen kanneperuste: Riidanalaisen asetuksen johdanto-osan 5, 6 ja 7 perustelukappaleiden ristiriitaisuus
               
                           —
                        
                        
                           Viides ja kuudes perustelukappale ovat ristiriidassa seitsemännen perustelukappaleen kanssa ja asetuksessa suojellaan hiljaisesti myös sellaista nimitystä, jota ei ole haettu rekisteröitäväksi ja joka voi johtaa harhaan maantieteellisen merkinnän pääainesosan osalta.
                        
                     
         
               3)
            
            
               Kolmas kanneperuste: Komissio on tulkinnut tosiseikkoja virheellisesti ja väärin
               
                           —
                        
                        
                           Yhdeksäs perustelukappale koskee olemassa oleville tuotteille väitetysti aiheutuvaa haittaa. Kyse ei ole kuitenkaan olemassa olevaksi väitetystä vaan todellisesta haitasta ja hakijaryhmittymän vaatimukset ovat johtaneet kilpailua rajoittavaan käyttäytymiseen, jolla aiheutetaan kielletyllä tavalla haittaa markkinoilla olemassa oleville kilpailijoille ja loukataan komission vallan väärinkäytön johdosta niiden saavutettuja oikeuksia.
                        
                     
         
               4)
            
            
               Neljäs kanneperuste: Väliaikaisen suojan päättyminen
               
                           —
                        
                        
                           Riidanalaisen asetuksen kymmenennessä perustelukappaleessa on tosiseikkoja koskeva virhe siltä osin, että Italiassa myönnetty välivaiheen kansallinen suoja on päättynyt siitä syystä, että eritelmässä ei ollut laadittu suunnitelmaa omavalvontaa varten.
                        
                     
         
               5)
            
            
               Viides kanneperuste: Asetuksen N:o 1151/2012 7 artiklan e alakohdan rikkominen
               
                           —
                        
                        
                           Komissio legitimoi sillä, että se kieltää riidanalaisessa asetuksessa pakastamisen ja muiden säilytysmenetelmien käytön, hakijaryhmittymän lainvastaisen – ja unionin oikeuden ja tavaroiden vapaan liikkuvuuden ja palvelujen tarjoamisen vapauden kanssa yhteensoveltumattoman – menettelyn, mistä seuraa, että komissio vääristää asetuksen 11. ja 12. perustelukappaleessa eritelmän todellista laajuutta ja rikkoo siten selvästi asetusta N:o 1151/2012.